ଆଇଟି ବିଶେଷଜ୍ଞଙ୍କ ସ୍ବତନ୍ତ୍ର ଅନୁସନ୍ଧାନ\nବଲାଙ୍ଗୀର ଅଫିସ, ୬। ୩- ପାଟଣାଗଡ ଜଘନ୍ୟ ଉପହାର ବୋମା ବିସ୍ଫୋରଣ ଘଟଣାକୁ ୧୧ ଦିନ ବିତିଛି। ପ୍ରେମ ଲିଙ୍କ ସୁରାକ୍ ମିଳିଥିବା ଛଡା ବଲାଙ୍ଗୀର ପୋଲିସ ବିଶେଷ କିଛି କହୁନାହିଁ। ରାୟପୁର, ବାଙ୍ଗାଲୋର ସହ ଅନ୍ୟ କେତେକ ସ୍ଥାନରେ ସ୍ବତନ୍ତ୍ର ତଦନ୍ତକାରୀ ଟିମ୍ ଘଟଣାର ବିଭିନ୍ନ ଦିଗକୁ ନେଇ ଅନୁସନ୍ଧାନ ଜାରି ରଖିଥିତ୍ବା ଏସପି କେ. ଶିବା ସୁବ୍ରମଣି ସୂଚନା ଦେଇଛନ୍ତି ।\nଆଇଟି ବିଶେଷଜ୍ଞଙ୍କ ସ୍ବତନ୍ତ୍ର ଅନୁସନ୍ଧାନ\t March 6th, 17:00 PM March 6th, 17:00 PM\nବଲାଙ୍ଗୀର ଅଫିସ, ୬। ୩- ପାଟଣାଗଡ ଜଘନ୍ୟ ଉପହାର ବୋମା ବିସ୍ଫୋରଣ ଘଟଣାକୁ ୧୧ ଦିନ ବିତିଛି। ପ୍ରେମ ଲିଙ୍କ ସୁରାକ୍ ମିଳିଥିବା ଛଡା ବଲାଙ୍ଗୀର ପୋଲିସ ବିଶେଷ କିଛି କହୁନାହିଁ। ରାୟପୁର, ବାଙ୍ଗାଲୋର ସହ ଅନ୍ୟ କେତେକ ସ୍ଥାନରେ ସ୍ବତନ୍ତ୍ର ତଦନ୍ତକାରୀ ଟିମ୍ ଘଟଣାର ବିଭିନ୍ନ ଦିଗକୁ ନେଇ ଅନୁସନ୍ଧାନ ଜାରି ରଖିଥିତ୍ବା ଏସପି କେ. ଶିବା ସୁବ୍ରମଣି ସୂଚନା ଦେଇଛନ୍ତି । ବାସ୍ ଏତିକି ଛଡା ପୋଲିସ ଆଉ ବିଶେଷ କିଛି କହୁନାହିଁ। ଅତ୍ୟନ୍ତ ସମ୍ବେଦନଶୀଳ ବୋମା ବିସ୍ଫୋରଣ ଘଟଣାକୁ ନେଇ ଉଚ୍ଚସ୍ତରୀୟ ଓ ବୈଜ୍ଞାନିକ ଢ଼ାଞ୍ଚାରେ ତଦନ୍ତ ଚାଲିଛି । ବିବାହର ଷଷ୍ଠ ଦିନରେ ସୌମ୍ୟ ଶେଖର ସାହୁ, ତାଙ୍କ ଜେଜେମା ଜେମାମଣି ସାହୁ ଓ ନବବଧୂ ରିମା ସାହୁଙ୍କ ଉପସ୍ଥିତିରେ କୋରିଅରରୁ ମିଳିଥିବା ଉପହାର ପାର୍ଶଲ ଖୋଲିବା ବେଳେ ବିସ୍ଫୋରଣ ଘଟିଥିଲା। ଏଥିରେ ଗୁରୁତର ଆହତ ସୌମ୍ୟ ଶେଖର ଓ ଜେଜେମା ଜେମାମଣି ଦେବୀଙ୍କ ମୃତ୍ୟୁ ଘଟିଥିଲା। ନବବଧୂ ରିମା ଏବେବି ଗୁରୁତର ଅବସ୍ଥାରେ କଟକ ବଡମେଡିକାଲରେ ଚିକିତ୍ସାଧୀନ । ଏପଟେ ପ୍ରେମ ଲିଙ୍କକୁ ନେଇ ବିସ୍ଫୋରଣ ଘଟିଥିବା ସୁରାକ ପାଇବା ପରେ ଦୁଇଜଣ ଯୁବକଙ୍କୁ ପୋଲିସ ପଚରାଉଚରା ଜାରି ରଖିଥିଲା। ସେଥିରୁ ଜଣେ ଯୁବକଙ୍କୁ ଛାଡି ଦିଆଯାଇଥିବାବେଳେ ଅନ୍ୟ ଜଣଙ୍କୁ ପଚରାଉଚରା ଜାରି ରଖିଛି । ପ୍ରେମ ସମ୍ପର୍କକୁ ଯୁବକ ଜଣକ ମାନି ନେଇଥିଲେ ମଧ୍ୟ ବୋମା ବିସ୍ଫୋରଣ ଘଟଣାକୁ ଅସ୍ବୀକାର କରିଥିବା ଶୁଣାଯାଇଛି। ତେବେ ପୋଲିସ ପକ୍ଷରୁ ପଚରାଉଚରା ଜାରି ରଖାଯାଇଛି। ଅନ୍ୟପକ୍ଷେ ସମ୍ପୃକ୍ତ ଯୁବକଙ୍କ ପିତାମାତା ଚିନ୍ତିତ ହୋଇପଡି ସୋମବାର ବଲାଙ୍ଗୀର ଆସିଥିବା ଜଣାପଡିଥିଲା । ସେମାନେ ଏସ୍ପିଙ୍କୁ ଭେଟିବେ ବୋଲି ଆସିଥିଲେ ମଧ୍ୟ ଏସପିଙ୍କୁ ଭେଟିଛନ୍ତି କି ନଁ। ଜଣାପଡିନାହିଁ । ଏହି ବୋମା ବିସ୍ଫୋରଣ ଘଟଣାକୁ ନେଇ ପାଟଣାଗଡ, ଘଣ୍ଟାପଡା, ବଲାଙ୍ଗୀର ସମେତ ବିଭିନ୍ନ ଜିଲାରେ ନାନା କଥା, ଗୁଜବ ଶୁଣାଯାଉଛି । ପୋଲିସ ଏପର୍ଯ୍ୟନ୍ତ କୌଣସି ନିର୍ଯ୍ୟାସରେ ପହଞ୍ଚତ୍ ପାରି ନ ଥିବାରୁ ଘଟଣାର ତଦନ୍ତ କେଉଁ ଆଡକୁ ଯାଉଛି ସେନେଇ ସନ୍ଦେହ ଘନୀଭୂତ ହେବାରେ ଲାଗିଛି। ତଦନ୍ତ ଚାଲିଛି କହି ପୋଲିସ ଗଣମାଧ୍ୟମକୁ ଏଡାଇ ଚାଲିଛି। ଫଳରେ ସତ୍ୟାସତ୍ୟ ଲୋକଲୋଚନକୁ ଆସି ନ ପାରି ଗୁଜବ ଓ ବିଭ୍ରାନ୍ତି ବେଶୀ ପ୍ରଚାରିତ ହେଉଛି । ବିଶ୍ୱସ୍ତସୂତ୍ରରୁ ମିଳିଥିବା ସୂଚନା ଅନୁସାରେ ପୋଲିସ ଏବେ ବାଙ୍ଗାଲୋରରେ ଅଧିକ ଫୋକସ୍ କରୁଛି। ବରିଷ୍ଠ ପୋଲିସ ଅଧିକାରୀମାନେ କର୍ନାଟକ ପୋଲିସ ଉଚ୍ଚ ଅଧିକାରୀଙ୍କ ସହ ଯୋଗାଯୋଗ କରୁଛନ୍ତି । ମୃତ ସୌମ୍ୟ ଶେଖରଙ୍କ କିଛି ମାସ ପୂର୍ବରୁ ବନ୍ଦ ଫେସବୁକ୍ ଆକାଉଣ୍ଟ, ଫୋନ୍କଲ, ଲାପ୍ଟପ, ସେଠାରେ ବିଭିନ୍ନ କମ୍ପାନୀରେ କାର୍ଯ୍ୟ କରିବା ସମୟର ବିଭିନ୍ନ ଦିଗ ଓ ବ୍ୟକ୍ତିଙ୍କ ସହ ସମ୍ପର୍କକୁ ଅଧିକ ତଦନ୍ତ କରାଯାଉଛି । କୌଣସି ଝିଅ ସହ ସମ୍ପର୍କ ବା ବୃତ୍ତିଗତ ଶତ୍ରୁତା ଥିଲା କି ସେନେଇ ତଦନ୍ତ କରାଯାଉଛି । ଆଇଟି ଏକ୍ସପର୍ଟ ଗ୍ରୁପ୍ ଏବେ ଏହି ତଦନ୍ତରେ ଲାଗିଛନ୍ତି। ସୌମ୍ୟଙ୍କୁ କେଉଁ କାରଣରୁ କେହି ଜଣେ ବୋମାରେ ବିସ୍ଫୋରଣ କରି ହତ୍ୟା କରିଛି ତାହା ଏବେ ସବୁଠୁ ବଡ ପ୍ରଶ୍ନ ହୋଇଛି । ରିମାଙ୍କ ସହ ବିବାହ ନଁ। ଅନ୍ୟ କାରଣରୁ ଏହି ବିସ୍ଫୋରଣ ଘଟିଛି ତାହା ଏ ପର୍ଯ୍ୟନ୍ତ ସ୍ପଷ୍ଟ ହୋଇନାହିଁ । ଉଭୟ ସୌମ୍ୟ ଓ ରିମାଙ୍କ ପରିବାର ଲୋକେ ପ୍ରେମ ପ୍ରସଙ୍ଗକୁ ଖଣ୍ଡନ କରିଛନ୍ତି । ତାଙ୍କ ଠାରେ ଏଭଳି କୌଣସି ସୂଚନା ନାହିଁ ଓ ଜାଣିଥିବା ସବୁ ତଥ୍ୟ ପୋଲିସକୁ ଦେଇସାରିଛି ବୋଲି ମୃତ ସୌମ୍ୟଙ୍କ ପିତା ରବୀନ୍ଦ୍ର ସାହୁ କହିଛନ୍ତି। ଦିନକୁ ଦିନ ଜଟିଳ ହେଉଥିବା ଏହି ବୋମା ବିସ୍ଫୋରଣ ଘଟଣାର ତଦନ୍ତ ଏବେ କେଉଁ ଦିଗକୁ ଯାଉଛି ତାହା ଜଣାପଡିନାହିଁ ।
